Turkart over Bako nasjonalpark ved parkens hovedkvarter.
**Bako nasjonalpark** ble opprettet i 1957 og er den eldste nasjonalparken i Sarawak på Borneo, øst i Malaysia. Nasjonalparken dekker 27,27 km² på tuppen av Muara Tebas-halvøyen, ved munningen av elvene Bako og Kuching. Avstanden til Kuching er omtrent 40 km langs veien. Millioner av år med erosjon av sandsteinen har dannet en kystlinje med bratte klipper, steinete nes og strekninger med hvite sandbukter. Erosjon etter bølger ved foten av klippene har skapt mange fantastisk former og dessuten fargelagte mønstre dannet av jerndeponering.

Noen av disse steinformasjonene kan sees i nærheten av stranden *Teluk Assam*, som danner fronten av parken. Parken kan bare nås med en 20-minutters båttur fra landsbyen Kampung Bako. Den blir ofte besøkt på dagsturer fra Kuching, selv om innkvartering (leirplass og bungalower) er tilgjengelig.

Bako er en av de minste nasjonalparkene i Sarawak, med mange biomer (inkludert regnskog), rikt dyreliv, elver og fosser i jungelen, bortgjemte strender, samt vandreruter. De besøkende har tilgang til et nettverk av 16 merkede turstier.

Parken var det siste pitstopp for The Amazing Race Asia 1.

Flora
-----

Bako inneholder nesten alle type planteliv som finnes på Borneo, med over 25 distinkte typer vegetasjon fra sju komplette økosystemer: strandvegetasjon, klippevegetasjon, *kerangas* eller hedeskog, mangrove, blandet skog av *Dipterocarpaceae dipterocarp*, *padang* eller gresslettevegetasjon og torv- og sump-områder. Det uvanlige plantelivet innbefatter en rekke kjøttetende planter (fire arter av kannebærere, soldogger, blærerøtter) i tillegg til en stort antall ulike tre og andre plantearter.

Fauna
-----

Bako er hjemmet til omtrent 150 utryddingstruede neseaper, som er endemiske for Borneo, og parken har blitt kalt "den beste plassen å se neseaper i Sarawak". Andre dyr er javaaper, sølvlangur, grobladekorn, sus barbatus fra Borneo, varaner og otrer. Alle disse finnes i skogen, og i tillegg nær leiren som tjerner som hovedkvarteret på Telok Assam-stranden. Bako er også hjemmet til flere øgle- og slangearter, de fleste harmløse. Nasjonalparken er en fascinerende sted for å betrakte fugler, med over 150 kjente arter. Bakos nattdyr innbefatter skjermflygere, skjelldyr, dvergmoskusdyr, forskjellige arter av fruktetere og flaggmusetende insekter, spøkelsesaper, tregloris og palmesivetter.

Bilder
------

* Utsikt fra Bako nasjonalparkUtsikt fra Bako nasjonalpark
* Drosera spatulata var. bakoensis som vokser i Bako nasjonalpark*Drosera spatulata* var. *bakoensis* som vokser i Bako nasjonalpark
* Nepenthes gracilis fra Bako nasjonalpark*Nepenthes gracilis* fra Bako nasjonalpark
* Ung neseape i Bako nasjonalparkUng neseape i Bako nasjonalpark
* Trimeresurus i Bako nasjonalparkTrimeresurus i Bako nasjonalpark
* Polypedates colletti i Bako nasjonalpark*Polypedates colletti* i Bako nasjonalpark
* Trichastoma rostratum i Bako nasjonalparkTrichastoma rostratum i Bako nasjonalpark
* Macaca fascicularis i Bako nasjonalpark som eter kjempedolkhalerMacaca fascicularis i Bako nasjonalpark som eter kjempedolkhaler

Se også
-------

* Liste over nasjonalparker i Malaysia

Referanser
----------

1. ↑  Ashton, P.S. 1971. The plants and vegetation of Bako National Park. *Malayan Nature Journal* **24**: 151–162.
2. ↑  *Lonely Planet*s beskrivelse av Bako nasjonalpark, "Arkivert 27. mars 2019 hos Wayback Machine.", besøkt 6. juni 2011.
3. ↑  *Lonely Planet*s beskrivelse av Bako nasjonalpark, "Arkivert 27. mars 2019 hos Wayback Machine.", besøkt 6. juni 2011.

* Chou, K.S. 2012. Bako beckons. *The Star (Malaysia)*, 3. mars 2012.

Eksterne lenker
---------------

* (en) Bako National Park – kategori av bilder, video eller lyd på Commons Rediger på Wikidata
* Sarawak Forestry
* Sarawak Forestry: Bako National Park

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |